|  |  |  |  |  |  |
| --- | --- | --- | --- | --- | --- |
| OTSUS | | | | EELNÕU | |
| Kadrina | | 20. märts 2024 nr | | |
|  | |  | | | |

Projekti „Kadrina keskväljaku väljaehitamine“

omaosaluse garanteerimine

Kadrina vallavalitsus soovib esitada Kadrina keskväljaku väljaehitamise taotluse ja on tellinud selleks keskväljaku arhitektuurikonkursi võitjalt Ambient Design OÜ eskiisprojekti. Keskväljaku väljaehitamise hinnanguline maksumus on 2,5 miljonit eurot ja omaosalus on 40%, s.o 1 miljon eurot.

Riigihalduse ministri 8. märtsi 2023. aasta määrusega nr 14 „Kättesaadavate kvaliteetsete avalike teenuste toetuse andmise tingimused ja kord“ on kehtestatud toetuse andmise tingimused.

Toetust antakse eesmärgiga parandada avalike teenuste kättesaadavust ja kvaliteeti, korraldades teenuseid kaasaegselt, lähtuvalt rahvastiku vähenemisest, vananemisest ja sihtrühma vajadustest ning soodustades kohaliku omavalitsuse üksuste koostööd mõjusate, terviklike avalike teenuste ja teenusvõrgustike arendamise algatuste elluviimisel, tagades sealjuures erinevate ühiskonnagruppide võrdse kohtlemise ja ligipääsetavuse.

Kadrina valla arengukava aastateks 2025-2035 on keskväljaku väljaarendamine seatud strateegiliseks eesmärgiks ja tegevus kajastatud eelarvestrateegias.

Arvestades eeltoodut ja aluseks võttes kohaliku omavalitsuse korralduse seaduse § 6 lõike 1, § 22 lõike 1 punkti 8 ning Kadrina Vallavolikogu 2012. aasta 30. mai määrusega nr 50 kehtestatud Kadrina vallavara valitsemise korra § 7 lõike 2 punktid 1, 2 ja 3 Kadrina Vallavolikogu

o t s u s t a b:

1. Garanteerida Kadrina valla omaosalus projektis „Kadrina keskväljaku väljaehitamine “ kuni üks miljon eurot.

2. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| volikogu esimees |  |
|  |  |